«Real» klubi «Tottenhem» hujumchisi Harri Keyn xizmatiga qiziqish bildirmoqda. El Confidencial xabariga ko‘ra, Qirollik klubi 25 yoshli futbolchining transferi uchun 200 million yevro berishga tayyor. Prezident Florentino Peres Keynning jamoani inqirozdan olib chiqishiga va «Yuventus»ga o‘tib ketgan Krishtianu Ronaldu o‘rnini munosib egallashiga ishonmoqda. Joriy mavsumda, Keyn «Tottenhem» tarkibida 10ta o‘yinda maydonga tushib, 6ta gol urgan va 1ta golga hammualliflik qilgan.